
IZBORNE SKUPŠTINE STRANAKA 

_ manevra Andieiko Tonoiovec 
predsjednik HNS-a 
najuspjesnija Krapinsko zagorske županije 
kutura 7 


zezultati NK Rarloboj = 
-nosljedice pušenja Skolska natjecanja 


UVODNIK 


Dragi čitatelji, 


Pred vama je već treći broj Rado- 
bojskog lista, informativnog glasila 
općine Radoboj, besplatnog mje- 
sečnika koji jedanput mjesečno sti- 
že u vaše domove. 


Nakon uspješna dva broja s kojima 
ste vjerujem bili zadovoljni i dobi- 
li puno informacija o događanjima 
na području naše lijepe općine, pred 
vama je novi broj i nova događanja. 


U ovom broju između ostalog mo- 
žete pročitati o 25. godišnjici djelo- 
vanja tvrtke DUNDO PROMET, 
kojoj u ime Uređivačkog odbora 
čestitam na toj obljetnici, o naju- 
spješnijoj proračunskoj godini opći- 
ne Radoboj, o aktivnostima Udruga 
koje djeluju na području naše opći- 
ne, o školskim natjecanjima i rezul- 
tatima s prvenstvenih utakmica NK 
Radoboj. 

I u ovom broju nastavljamo pisa- 
ti o bogatoj povijesti općine kao i 
o zdravom životu bez pušenja te o 
mnogim drugim aktivnostima. 


Na kraju u ime Uređivačkog odbora 
uputio bih apel svim žiteljima op- 
ćine Radoboj da se uključe u uredi- 
vanje našeg lista, da daju svoje pri- 
mjedbe i sugestije a sve u cilju po- 
stizanja kvalitete ovog našeg lista. 


Vaš urednik 
mr. sc. Luka Culjak 

Poštovani sumještani, 


u ovom broju lista imat ćete priliku vidjeti detaljno obrazloženje 
Proračuna za 2007. godinu,u tekstu pod naslovom «Najuspješnija 
godina». 
Ovim predgovorom ja bih Vam samo želio spomenuti stvari na koje 
sam ja, kao Vaš načelnik, izuzetno ponosan. 
Na prvom mjestu svakako je subvencioniranje prijevoza učenika u 
100% iznosu jedino u našoj općini u cijeloj Krapinsko-zagorskoj 
županiji te mislim da smo time mnogim obiteljima pomogli trenut- 
no, a dugoročno smo pomogli napretku cijele općine. 
Druga stvar je monografija općine koja govori o svakojakim bogat- 
stva naše općine nekad i danas, potom početak ozbiljnijeg ulaganja 
u kontrolirani i planirani razvoj poduzetništva na naše područje. U 
tom pogledu mislim na rješavanje imovinskih odnosa u zoni i na 
kraju početak gradnje toliko željene i potrebne školske sportske 
dvorane. Moramo biti zadovoljan, ali uvijek se može bolje. Nadam 
se da to bolje dolazi već i ove godine, kako bi iduće godine naslov 
glasio «Najuspješnija godina «. 

Načelnik Općine Radoboj 

Anđelko Topolovec, ing. 


LEGENDA O DEDEKU | BABICI 


Uz samo ime Radoboja vezuju se legende kao: 

Dedek, Babica i Vnučica, Turakovo polje, Venca 
i Suđenje vješticama. 

ji \B- Uvidjevši da se mnogi naši sumještani ne mogu 

|M pohvaliti poznavanjem istih, a pogotovo djeca, 

LEGENDA . krenuli smo u projekt izrade slikovnice kako bi 

ae vo baš toj najmlađoj populaciji omogućili spoznaju 

DEDEKUI BA 


o istima. Za napomenuti nam je da smo prvu 
legendu Dedek i Babica obradili i pri- 


premili s Područnom školom Jazvine, te 
da će sav prihod od prodaje istih biti 
namijenjen za potrebe djece i same ško- 
le Jazvine. 

Slikovnica po cijeni od 30,00 kuna 
može se kupiti u Područnoj školi Jazvi- 
ne, knjižnici Radoboj i knjižara Papir 
market Krapina. 


Uređivački odbor: 

mr. sc. Luka Čuljak, Dragutin Gerić, Ivan Horvat 
Marija Pernjek, Darko Potočki, Snježana Rihtar, 
Vinko Rihtar, Ivan Šemnički, Zdenko Vidović 


Lektor: 
Branka Kuča 


Adresa uredništva: 

Radoboj 8, 49232 Radoboj 

Tel: 049/349-110, fax: 049/349-109 

e-mail: radobojQkr.t-com.hr, — www.radoboj.hr 


Tisak: Papir market, Krapina 
Naklada: 1100 kom. 

ODRŽANA 19. SJEDNICA OPĆINSKOG VIJEĆA 


21. ožujka 2008. godine na kojoj su donijete slijedeće 
Odluke po točkama dnevnog reda: 


Ad 1. Usvojena je Odluka o usvajanju godišnjeg obra- 
čuna Proračuna za razdoblje od 01. siječnja do 31. 
prosinca 2007. godine. 

Ad 2. Usvojena je Odluka o izmjeni Odluke o obavljanju 
dužnosti općinskog načelnika Općine Radoboj. 

Ad 3. Usvojena je Odluka o usvajanju Revizije procjene 
ugroženosti od požara i tehnološke eksplozije za 
Općinu Radoboj. 

Ad 4. Usvojena je Odluka o uređenju prometa na po- 
dručju Općine Radoboj. 

Ad 5. Usvojena je Odluka o izmjeni Odluke o komu- 
nalnoj naknadi. 

Ad 6. Usvojena je Odluka o izmjeni Odluke o komu- 


nalnom doprinosu. 


NAPOKON | KOD NAS SVIJETLI 


K“ se prije desetak godina radila.rekonstrukcija elek- 
tričnog voda sa postavom betonskih stupova te ka- 
belom i za javnu rasvjetu u zaseocima Prelčeci- Majceni- 
ći-Fruki, ponadali smo se da ćemo ubrzo dobiti rasvjetu i 
posvijetliti. Međutim, naši se snovi nisu ostvarili Rasvjeta 
je postavljena samo u dio zaseoka Prelčeci, a ostatak je 
ostao u mraku, koji se zadržao sve do ovih dana, kada 
smo i mi zahvaljujući odgovornima u našoj općini riješili 
pitanje javne rasvjete pa i kod nas napokon svijetli. 


Dragutin Gerić 


NAČELNIK OPĆINE RADOBOJ ANĐELKO TOPOLOVEC Na 
NOVI PREDSJEDNIK ZAGORSKOG HNS-a 


nedavno 
Skupštini HNS-a _Kra- 
pinsko-zagorske županije 


aktualno 3 u 
Godišnja skunština Udruge natjecatelja u oranju 
Krapinsko — zagorske žunanije (UNO KZŽ) 


ana 20. ožujka 2008. godine u Radoboju s početkom u 

11,00 sati održana je redovita godišnja skupština Udru- 
ge natjecatelja u oranju Krapinsko-zagorske županije (UNO 
KZŽ). 
U radnoj atmosferi članove skupštine njih 20 i goste pozdravio 
je mr.sc. Luka Čuljak predsjednik Udruge koji je prezentirao 
Izvješće o radu, Financijsko izvješće te Plan rada _i Financij- 
ski plan za 2008. godinu, a iz kojeg je vidljivo da je Udruga 
bila vrlo aktivna te da je financijski pozitivno poslovala. Iz- 
vješće Nadzornog odbora podnijela je Dragica Tresk Penezić, 
predsjednica NO iz kojeg je vidljivo da je Udruga poslovala u 
skladu sa zakonom. Nakon rasprave o Izvješćima i planovima 
za 2008. godinu članovi skupštine sva su Izvješća i planove 


jednoglasno prihvatili. 

Na Skupštini je donijeta Odluka da se 6. Natjecanje orača 

Krapinsko-zagorske županije održi u gradu Zlataru u drugoj 

polovici 5. mjeseca. 

Uz prigodan domjenak nastavljeno je druženje i dogovaranje 

o aktivnostima u tekućoj godini. , 
mr.sc. Luka Culjak 


održanoj 


za novog predsjednika izabran je Anđelko Topolovec, načelnik općine Radoboj. 
Ovo imenovanje svakako je veliki uspjeh općine Radoboj da među svojim žite- 
ljima ima predsjednika jedne Županijske organizacije i parlamentarne stranke 
kao što je HNS. Njegov protukandidat, Davor Gredičak Krapinsko-zagorski 
dožupan povukao je svoju kandidaturu. Za potpredsjednike stranke izabrani su 
Damir Fridelj iz Budinščine, Jasmin Krizmanić iz Gornje Stubice, Ivan Maligec 
iz Jesenja, Sjepan Medvedec iz Mihovljana i Željko Presečki iz Petrovskog. 


«+ 


a redovnoj izbornoj skupštini HDZ-a Općine 
Radoboj održanoj 29.3.2008. godine ponovno je za 
predsjednika izabran Franjo Novački. 
Skupštini je nazočio i predsjednik županijskog HDZ-a 
Milivoj Škvorc. 
Između ostalog na dnevnom redu Skupštine bio je i izbor 
članova općinskog odbora, članova Nadzornog odbora, 
za izaslanike na županijsku izbornu skupštinu i za 


izaslanike na XII Opći sabor. 
Zdenko Vidović 


NAJUSPJEŠNIJA GODINA 


Godišnji obračun Proračuna Općine Radoboj za 2007.godinu 
Općina Radoboj je u 2007. godini ostvarila prihod od 
15.368.426,23 kn, što je za 0,6 % više od planiranog, dok su ras- 
hodi poslovanja izvršeni sa 14.124.300,27 kn ili 92,45 % plani- 
ranih sredstava. Višak poslovanja u iznosu od 1.244.125,96 kn 
prenosi se u 2008. godinu. 


PRIHODI 

Prihodi od poreza, naknada za koncesije i komunalnih doprino- 
sa iznose 5.658.400,44 kn što čini 36,82 % prihoda proračuna. 
Prihodi od vode, groblja i sponzorstva iznosi 673.466,95 kn ili 
4,38 % prihoda proračuna. Prihodi od mjesnog samodoprinosa 
iznosili su 105.387,27 kn ili 0,69 % prihoda proračuna. Prihodi 
od prodaje zemljišta u industrijskoj zoni i plinske mreže iznosili 
su 2.928.444,00 kn ili 19,05 % prihoda proračuna. 

Prihodi od tekućih pomoći iz proračuna iznosi 957.448,05 kn 
ili 6,23 % prihoda proračuna. Prihodi od kapitalnih pomoći iz 
proračuna iznosi 3.045.279,52 kn ili 19,82 % prihoda proračuna. 
Iz navedenog, vidljivo je da veći dio prihoda čine namjenska sred- 
stva dobivena kroz pomoć iz proračuna, prihoda vode i groblja, 
mjesnog samodoprinosa te prodaje zemljišta i plinske mreže. 


RASHODI 


Rashodi za Općinsko vijeće i poglavarstvo iznosili su 309.152,60 
kn, od čega je za rad naknada izdvojeno 87.145,81 kn. Ovi ras- 
hodi čine 2.18 % rashoda proračuna. 

Rashodi Jedinstvenog upravnog odjela iznosili su 794.866,86 kn, 
od čega je za rashode za zaposlene izdvojeno 411.629,08 kn, a 
ostalo se odnosi na materijalne rashode (energija, sitni inventar, 
uredski materijal, naknade, usluge telefona, pošte, prijevoza, in- 
telektualne usluge, bankarske usluge, kamate itd.) te na nabavu 
opreme i uređenje općinske zgrade. Ovi rashodi čine 5,63 % ras- 
hoda proračuna. 

Rashodi za vatrogastvo i civilnu zaštitu iznosili su 208.340,44 kn 
što čini 1,48 % rashoda proračuna. 

RAZVOJ GOSPODARSTVA 

Rashodi za razvoj gospodarstva iznosili su 3.983.117,41 kn, 
od čega je za razvoj gospodarstva (otkup stare škole) izdvojeno 
118.944,00 kn, za poljoprivredu 348.530,41 kn (poticaji u poljo- 
privredi 190.460,74 kn, uređenje Radobojskog trnaca 60.356,00 
kn, elementarna nepogode 97.713,62 kn), za izgradnju zone ma- 
log poduzetništva 3.515.643,00 kn. Ovi rashodi čine 28,20 % 
ukupnih rashoda proračuna. 


KOMUNALNA INFRASTRUKTURA 


Rashodi za komunalnu djelatnost iznosili su 3.338.898,22 kn, od 
čega je za mjesne odbore izdvojeno 616.226,15 kn, za sanaciju 

IZBORNA SKUPŠTINA HNS-a RADOBOJ 


ho Skupština HNS-a — Podružnice Radoboj odr- 
žana je 14. ožujka 2008. godine u Vatrogasnom domu 
u Radoboju. Između ostalog na dnevnom redu Skupštine 
bio je i Izbor za: Predsjednika i zamjenika predsjednika 
Podružnice, članove Izvršnog odbora Podružnice, člano- 
ve Nadzornog odbora Podružnice, članove Županijskog 
vijeća HNS-a i delegate za Sabor HNS-a. 

Za predsjednika Podružnice: Robert Mikša 

Za zamjenika predsjednika Podružnice: Anđelko Ferek 
Jambrek 


klizišta 312.935,31 kn, za regulaciju potoka 300.000,00 kn, za 
asfaltiranje cesta i nogostupa 654.182,64 kn, za projektiranje i iz- 
gradnju nogostupa 74.246,26 kn, za Rimsku cestu 1.009.515,46 
kn, za zaštitu okoliša 55.812,30 kn ( sanacija odlagališta otpada, 
deratizacija) i za uređenje prostora 15.980,00 kn (uređenje igrali- 
šta i okućnice). Ovi rashodi čine 23,64 % rashoda proračuna. 
Rashodi za groblje iznosili su 273.817,60 kn od čega je za ras- 
hode za zaposlene djelatnike na groblju izdvojeno 115.017,60 
kn, za odvoz smeća 62.341,00 kn i za održavanje (investicije, 
materijal i usluge) 96.459,00 kn. Ovi rashodi čine 1,94 % ras- 
hoda proračuna. Rashodi za unapređenje stanovanja i zajednice 
iznosili su 981.931,72 kn, od čega je za izgradnju i održavanje 
lokalnog vodovoda izdvojeno 505.614,35 kn (za rashode za za- 
poslenog djelatnika za rad na vodovodu, usluge i materijal za odr- 
žavanje ukupno 246.600,96 kn, a za rekonstrukciju i izgradnju 
vodovodne mreže 259.013,39 kn). Za javnu rasvjetu utrošeno je 
476.317,37 kn (za održavanje javne rasvjete i utrošenu energiju 
143.686,94 kn, a za izgradnju javne rasvjete 332.630,43 kn). Ovi 
rashodi čine 6,95 % rashoda proračuna. 


KULTURA 


Rashodi za kulturu i religiju iznosili su 193.955,30 kn, od čega je 
za udruge izdvojeno 7.500,00 kn, za knjižnicu 14.329,30 kn, za 
izradu monografije Općine 101.626,00 kn i za Župu Presvetog 
trojstva 50.500,00 kn. Ovi rashodi čine 1,37 % rashoda prora- 


čuna. 


ŠPORT 
Rashodi za sport i rekreaciju iznosili su 124.000,00 kn. Ovi ras- 
hodi čine 0,88 % rashoda proračuna. 


OBRAZOVANJE 


Rashodi za obrazovanje bili su 1.958.116,69 kn, od čega je za su- 
financiranje dječjeg vrtića izdvojeno 206.030,00 kn, za sufinanci- 
ranje male škole 29.498,94 kn, za sufinanciranje školskih natjeca- 
nja 5.000,00 kn, za sufinanciranje obuke neplivača 5.000,00 kn, 
za darove Sv. Nikole 10.000,00 kn, za školsko igralište 15.000,00 
kn, za izgradnju sportske dvorane 1.672.597,75 kn i za sufinanci- 
ranje otvaranja Visoke škole Hrvatsko zagorje Krapina 15.000,00 
kn. Ovi rashodi čine 13,86 % rashoda proračuna. 


SOCIJALNA ZAŠTITA 


Rashodi za socijalnu zaštitu iznosili su 458.103,43 kn, od čega je 
za pomoći i donacije izdvojeno 146.852,64 kn, za školsku kuhi- 
nju socijalno ugroženoj djeci 21.000,00 kn, za pomoć i subvenci- 
je prijevoza učenika i studenata 212.416,39 kn, za pomoć u kući 
starijim osobama 22.534,40 kn i za pomoć u donacijama raznim 
udrugama 55.300,00 kn. Ovi rashodi čine 3,24 % rashoda pro- 
računa. 

Dragutin Gerić 

STARI OBIČAJI O USKRSU 


radavni običaj pucanja u Uskrsno vrijeme, povezan je uz doživ- 
ljaj vojničke straže sa Isusovog groba, kad je uz tutnjavu potresa 
Isusov grob ispražnjen uskrsnućem. Želja naših djedova za slavljem 
pucanjem u čast Isusova uskrsnuća bila je jača od svih zabrana. 
Za vrijeme Uskrsa i Uskrsnih blagdana redovito se po zaselcima or- 
ganizira slavlje pucanja karabitom. 
Njegovanje i održavanje starih tradicija i običaja, organizacija i poti- 
canje građana i mladih naraštaja u našoj općini da se zadrže i saču- 


vaju stari običaji i dalje se prenosi s koljena na koljeno. 


CRKVA SVETOG JAKOBA 


Za monumentalna gotička crkva ( u obnovi ) 
sagrađena je potkraj 14. ili početkom 15. stoljeća na 
visoravni brda 463 mnv sjeveroistočno od Radoboja. Od 
same crkve pruža se dojmljiv pogled na veći dio Zagorja, 
a sjeverno na interesantne oblike planine Strahinjčice, te 
istočno Ivančice. Na zatravnjenom prostoru podno nje- 
zinih zidova, gdje oduvijek struje i pušu vjetrovi, ostane- 
te uvijek nanovo zatečeni. Danas ta crkva izgleda poput 
starca na kojeg su stavili novi šešir ( krov ) koji je funk- 
cionalan, ali možda nije u skladu s negdašnjom gotičkom 
ljepotom kakvom je zračila unutrašnjost i vanjština ovog 
sakralnog prostora. Najsudbonosniji događaj za ovo sa- 
kralno zdanje zbio se vjerojatno 1867. godine. Dogodio 
se požar u kojem je najviše stradao zvonik, koji je vjero- 
jatno bio viši, a nakon čega je snižen. Otvoreni su i novi 
prozori i pročelja su mu ožbukana. Točnih podataka o 
tom događaju nema, no to je jedino logično objašnjenje: 
budući da su sva zvona bila iz 1867. godine, za pretpo- 
staviti je da su ona koja su bila u tornju, do tada, strada- 
la — rastopila se u požaru. Za vrijeme II. svjetskog rata 
crkva je znatno bila devastirana, tako da je postupno u 
cijelosti ostala bez vrijednog baroknog inventara. Spaše- 
na je tek gotička Madonakoju je preuzeo Restauratorski 
zavod JAZU. Restauratorski zavod Hrvatske pokrenuo je 
radove na obnovi kapele sv. Jakova 1986. godine. Nedo- 


> e 
OBAVIJEST 


bavještavaju se vlasnici kuća za odmor (kućom za odmor sma- 
tra se svaka zgrada ili dio zgrade koji se koriste povremeno ili 
sezonski), a koje se nalaze na području općine Radoboj da su dužni 
u Upravni odjel Općine Radoboj dostaviti podatke o kućama za 
odmor (adresa objekta i korisna površina). 
Navedene podatke molimo dostaviti u Upravni odjel Općine Ra- 
doboj, najkasnije do 15.svibnja 2008.godine. 

Također se obavještavaju mještani da podmire svoje ugo- 
vorene obaveze prema Općini Radoboj, a koje se odnose na as- 
faltiranje, grobnu i komunalnu naknadu. Općina Radoboj iste je 
dužna naplatiti te kako ne bi došlo do stvaranja Vama nepotrebnih 
troškova zbog provedbe postupka prisilne naplate, molimo Vas da 
iste podmirite. 

Općina Radoboj će za sve obveze koje su dospjele do 31.03.2008. 
godine, a koje nisu naplaćene, pokrenuti postupak prisilne naplate. 
Upravni odjel Općine Radoboj 


statak sredstava bio je uzrokom prekida radova, koji su 
završeni obnovom zvonika te krovišta na lađi i svetištu 
1992. godine. 

Po dolasku u župu vlč. Ivice Bračuna obnoviteljski radovi 
se nastavljaju na radost svih župljana i vjernika. 


Svete mise služe se ponovno nakon niza godina i to jed- 
nom mjesečno od veljače do studenoga, nedjeljom 10 
puta godišnje, zadušnice — po potrebi i zahtjeva mješta- 
na, i na Uskrsni ponedjeljak gdje se okupe mnogi vjernici 
ne samo iz naše župe već i susjednih, a tako je bilo i ove 
godine. 


Snježana Rihtar 

25 godina Du 


Dia 


Firma Dundo-promet sli- 
jednik je bravarsko-limar- 
ske radionice koju je osno- 
vao Marjan Dunaj prije 25 
godina. 

Osnivač je radeći u svojoj 
struci obrađivao sa svojom 
obitelji, kao i mnogi Zagor- 
ci, svoj grunt, koji je zahva- 
ljujući svom djedu Andriji i 
ocu Stjepanu ostao u jednoj 
zajedničkoj cjelini od cca 10 
jutara zemlje. 

Uvidjevši da od poljopri- 
vredne proizvodnje nema 
boljeg života, odustaje od 
toga te gospodarsku zgra- 
du preuređuje u radionicu 
i tako otvara bravarsko- li- 
marsku radionicu, a grunt 
pretvara u malu farmu jele- 
na i muflona. 

Radiona se bavila proizvod- 
njom i montažom građe- 
vinske bravarije lakih čelič- 
nih konstrukcija, limarijom 
limenih pokrova i fasada. 
Od 1996. g. bravarsko-li- 
Šimarska radionica počinje 


Pa 


% b dnosno, traže- 

njem posla na inozemnom 
tržištu te se orijentira na 
proizvodnju raznih metal- 
nih proizvoda za zapadno 
europsko tržište. 

Firma u toku postojanja 
dobiva razna priznanja za 
uspješnost poslovanja. Go- 
dine 2005. osvaja Zlatnu 
kunu u konkurenciji naj- 
boljih malih poduzeća Kra- 
pinsko-zagorske županije. 
Dundo promet sada broji 
30 djelatnika. Orijentirana 
je na izvoz te izrađuje ra- 
zne metalne proizvode i 
sklopove sa bruto proizvod- 
njom od 15 milijuna kuna: 
od čega 80% za inozemno 
tržište. 

Ciljevi firme su moderni- 
zacija i automatizacija pro- 
izvodnje, razvoj vlastitih 
proizvoda, povećanje broja 
zaposlenih i stvaranje boljih 
uvjeta za život i rad djelat- 
nika i njihovih obitelji, a sve 
u svrhu zadovoljavanja kva- 
litetom i rokovima. 
Zahvaljujemo se svim svo- 
jim kupcima, Popea 
partnerima i 2) 
na dosadašnjoj su 
nadamo se još Na 
poslovanju, na obi Na : 
zadovoljstvo. : 


E 
UDRUGA UMIROVLJENIKA 


Druženje u restoranu ,Kod Žarka“ Đurmanec 
Ni: poziv Udruge umirovljenika Đurmanec, dana 05. 
travnja 2008. godine umirovljenici Radoboja imali 
su druženje. Uz ručak i živu glazbu druženje je prošlo 
u upoznavanju, razmjenjivanju informacija o životu i 
radu jednih i drugih i nastavilo se u veselom tonu sve do 
kasnih večernjih sati. 
Dogovoreno je da se i dalje nastavi sa suradnjom i 
druženjem te se ovim putem zahvaljujemo Udruzi 
umirovljenika Đurmanec, uz poziv da se_ vidimo kod 
nas u Radoboju. 


Obavijest umirovljenicima 

M: se članovi Udruge da se prilikom organiziranja 
izleta ili druženja jave u što većem broju kako 

bi ove zajedničke trenutke umirovljenika proveli što 

veselije. 

Ovim putem upućujemo lijepe 

umirovljenicima Općine Radoboj. 


pozdrave svim 


Josip Horvat 


GRADSKO DRUŠTVO CRVENOG KRIŽA KRAPINA 
PREPOZNAJ SEBE 

a Veliki četvrtak, 20.03.2008. godine, održan je prvi dio 9. hu- 

manitarno sabirne akcije «Prepoznaj sebe» za ljetovanje učeni- 
ka iz siromašnih obitelji. 
U organizaciji Gradskog društva Crvenog križa Krapina, Radija 
Hrvatsko zagorje Krapina, osnovnih škola iz Krapine, Đurmanca, 
Jesenja, Petrovskog, Radoboja, te Srednje škole Krapina, akcija je 
održana na Gajevom trgu u Krapini od 9 do 13 sati. 
Na štandovima koje je pripremio krapinski Krakom, a ukrasili uče- 
nici prigodnim čestitkama, ukrasima i pisanicama koje su za tu pri- 
godu sami izgradili, našlo se i pekarskih proizvoda naših pekarna; 
Pekom Krapina, Pekara Cerovečki Radoboj, Pekara Gaj Krapina, 
Pekara Jedvaj Gornje Jesenje, Pekara Miško Gornja Šemnica i Pe- 
karnica Tonček Krapina. 
U akciji su sudjelovali i Pčelarska zadruga Maslačak i Ljekarne Zu- 
bić Krapina. 
Zdravstveni djelatnici Gradskog društva Crvenog križa Krapina 
mjerili su krvni tlak i šećer u krvi u prostorima Gradskog društva. 
U akciji je prikupljeno 5.393,64 kuna. 
Istog dana Gradsko društvo Crvenog križa Krapina provelo je ak- 
ciju «Za ljepši grad». U suradnji sa osnovnim školama Ljudevit Gaj 
Krapina, August Cesarec Krapina i Gradskog društva Crvenog križa 
Krapina izrađeno je oko pedesetak kućica za ptice koje su postavlje- 
ne u krapinskom parku od Osnovne škole Ljudevit Gaj Krapina do 
Srednje škole Krapina. Postavljanje kućica pomoglo je Dobrovoljno 
vatrogasno društvo iz Krapine. 

Ravnatelj: 
Davor Šimunović, vmt 


POSJET PRIRODOSLOVNOM MUZEJU U ZAGREBU 


este li znali da u Jadranskom moru žive morske kornjače čiji je vijek života i do 

80 godina? Napadaju li morski psi ljude?.... Na ova i još neka pitanja dobili su 
opširne odgovore učenici 8.b razreda prilikom posjeta Prirodoslovnom muzeju u 
Zagrebu, 24.03.2008. godine. Učenici su uz stručno vodstvo razgledali stalnu po- 
stavu izložbenih primjeraka muzeja kao i aktualne izložbe ,Morske kornjače-tihi 
moreplovci Jadrana“ i ,Morski psi-gospodari neogenskih mora“. Prilikom toga na- 
stala je i ova fotografija u raljama morskog psa u prirodnoj veličini. Muzej se nalazi 
na Gornjem gradu i toplo ga preporučujemo svim ljubiteljima prirode. 

PODJELA PAKETA 

dn društvo Crvenog križa Krapina podijelilo je uoči Uskrsa 
ukupno 73 paketa sa živežnim namirnicama i higijenskim po- 

trepštinama socijalno ugroženim osobama, pojedinačne vrijednosti 

paketa oko 180,00 kuna. 

Podijeljeno je 18 paketa u gradu Krapini, 27 paketa u općini Đur- 

manec, 7 paketa u općini Jesenje, 10 paketa u općini Petrovsko i 11 

paketa u općini Radoboj. 

Za korisnike koji sami ili uz pomoć rodbine i susjeda nisu mogli 

podići paket, Gradsko društvo Crvenog križa Krapina paket im je 

dostavilo u njihove domove. 


NATJECANJE EKIPA PRVE POMOĆI 
d 28.— 30. ožujka 2008. godine u Biogradu na moru održano je 
Nacionalno natjecanje ekipa prve pomoći. 
Sudjelovale su ekipe iz Ivanić Grada, Zagreba, Osijeka, Rijeke, Dar- 
de, Krapine, Varaždina, Omiša, Vinkovaca, Zadra i Splita. 
Na 6 radnih pozicija pružanja prve pomoći uz praktična znanja, ko- 
munikacija sa ozlijeđenima i sucima odvijala se na engleskom jezi- 
ku. 
Našu ekipu uz mentora Davora Šimunovića i pomoćnog suca Kse- 
niju Jurinjak predstavljali su: Zoran Čavužić, Ante Radak, Jelena 
Drndić, Korina Šlogar, Filip Sinković i Matija Milina. 
Prvoplasirana ekipa je iz GDCK Ivanić Grada, a zatim slijede Za- 
greb, Osijek, Rijeka, Darda, Krapina, Varaždin, Omiš, Vinkovci, Za- 
dar i Split. 
Ekipa GDCK Krapina osvojila je 6. mjesto. 
Prvoplasirana ekipa predstavljat će Hrvatski Crveni križ u lipnju ove 
godine u Liverpoolu na europskom natjecanju prve pomoći. 


8.b razred 

KNJIŽNICA OSNOVNE ŠKOLE SIDE KOŠUTIĆ 
RADOBOJ 


a kolska knjižnica Osnovne škole Side Košutić Radoboj nasto- 
ji biti potpora odgojno-obrazovnoj djelatnosti škole i mjesto 

ostvarivanja njenog kulturnog života. 
Iako djeluje u skromnim prostornim uvjetima, knjižnica se može 
pohvaliti knjižnim fondom koji obuhvaća 4515 svezaka. Od toga je 
3653 sveska za učenike i 862 sveska za učitelje. 
Struktura knjižnog fonda temelji se pretežno na lektiri, te pedagoš- 
koj i stručnoj literaturi za učitelje. Knjižnica posjeduje i literaturu za 
slobodno čitanje, te referentnu zbirku (enciklopedije, rječnici, leksi- 
koni). Sastavni dio knjižnog fonda su i časopisi, od kojih se preko 
knjižnice za djecu nabavlja popularna "Modra lasta", te audio-vizu- 
alna građa (videokasete, CD-ovi, CD-ROM -ovi). 
U 2007. godini za školsku je knjižnicu nabavljeno 180 knjiga u vri- 
jednosti od 10019,07 kn. Od toga su kupljene 53 knjige u vrijednosti 
od 3326,30 kn. Ministarstvo znanosti, obrazovanja i športa za knjiž- 
nicu je otkupilo 7 knjiga u vrijednosti od 1003,00 kn. 120 knjiga 
primljeno je u knjižnicu zahvaljujući poklonima donatora. Gospođa 
Vlasta Horvat donirala je velik broj knjiga, Općina Radoboj je povo- 
dom Dana općine poklonila 5 primjeraka 
monografije Drage Kozine "Općina Radoboj", a nakladnička kuća 
Školska knjiga darovala je knjižnici lektirne naslove. Kako Ministar- 
stvo znanosti, obrazovanja i športa godišnje odobrava samo 10,00 
kn po učeniku za kupnju knjiga, svaka donacija je i više nego dobro 
došla. 


MLADI PLANINARI — PRIJATELJI PRIRODE 


snovna škola Side Košutić Radoboj na inicijativu vjeroučitelja 

Dražena Gerića, uključila se u Projekt : Djeca i mladi ; zaštita 
okoliša ; sport u sklopu donacija/ sponzorstva JANAF-a d.d. 
Osnovna škola već dugi niz godina u suradnji sa različitim udru- 
gama i društvima ulaže velike napore u promicanje zdravog načina 
življenja te samim time i očuvanja prirodnog okoliša. 
Tako su učenici uključeni u skupljanje starog papira i plastičnih am- 
balaža sa postignutim zavidnim rezultatima. Posebna izvannastavna 
aktivnost koju treba istaknuti je rad mladih izviđača od najnižih ra- 
zreda pa do završetka osnovnoškolskog obrazovanja. 
Kako bi se čovjeka privuklo i vratilo prirodi te izbjegla globalna pasi- 
vizacija i individualizacija kao posljedica materijalizma, konzumizma 
i prezentizma, potpomognutih prebrzim razvojem kompjutorizacije, 
projekt se na to i oslanja. 
U suradnji sa Planinarskim društvom Strahinjčica Krapina škola je 
u okviru izvanškolske aktivnosti pokrenula Malu školu planinarenja, 
kako bi se učenici 3. i 4. razreda upoznali sa osnovama planinarenja. 
Nakon toga počelo bi se sa planinarenjem tj. posjećivanjem lokalnih 
gora i planinarskih kuća i domova, gdje bi se susretali sa svim lje- 
potama boravka u prirodi i stekli odgovorni odnos prema prirodi i 
planini. Primarni cilj svega je razvijanje zdravih životnih navika, ak- 
tivnosti boravka u prirodi te suživot sa prirodom. Projekt organizira 
5 osoba, a obuhvaća 30 učenika u prvoj etapi s namjerom širenja na 


škola 9 u 
U ostvarivanju kulturne i javne djelatnosti, školska knjižnica sudjelu- 
je u obilježavanju važnijih datuma i obljetnica. Izrađuju se prigodni 
tematski plakati, uređuje se školski pano, provode se kreativne radi- 
onice. Posebna pažnja posvećuje se njegovanju kulture odlazaka na 
kazališne predstave. Zahvaljujući Pučkom otvorenom učilištu u Kra- 
pini koje od jeseni 2007. g. organizira održavanje kazališnih predsta- 
va, znatno je olakšan odlazak u kazalište. Učenici razredne nastave 
iz matične škole u Radoboju i područnih škola Jazvine i Šemnica 
Gornja gledali su predstave "Ježeva kućica" i "Pipi Duga Čarapa", 
dok su učenici predmetne nastave prisustvovali izvedbi predstave 
"Galeb Jonathan Livingston". 

Odgojno-obrazovni rad školska knjižnica provodi kroz suradnju s 
učiteljima i u svakodnevnom kontaktu s učenicima. Posebnu zain- 
teresiranost za rad u knjižnici pokazuje 9 učenica koje čine grupu 
"Mladi knjižničari". One pomažu knjižničarki u poslovanju i tako 
uče temeljne pojmove knjižničarske djelatnosti. 

Svojim radom školska knjižnica nastoji biti centar škole, a tu svoju 
zadaću može ostvariti suradnjom svih sudionika odgojno-obrazov- 
nog procesa. Ona nastoji pružiti temelj za cjeloživotno učenje koje 
postaje imperativ u suvremenom društvu znanja. 

Unatoč neodgovarajućim prostornim i materijalnim uvjetima, knjiž- 
ničari su uvijek nastojali uvesti učenike u svijet čitanja i informacija 
kako bi razvili pozitivan odnos prema učenju i znanju. 


Jasenka Marmilić, prof. i dipl. bibliotekar, 
knjižničarka u knjižnici OS Side Košutić Radoboj 


sve učenike škole. 5 Projektom se krenulo u veljači ove godine. U su- 
radnji sa P.D. Strahinjčica Krapina izrađuje se program planinarske 
škole koji obuhvaća stručna predavanja, organizaciju izleta i polaga- 
nje planinarskog ispita s izdavanjem diplome. Projekt je za pohvalu, 
a očekuje se i pomoć Općine Radoboj. 


Dragutin Gerić 


MEMORIJALNA REVIJA PASA 


Kinološki klub Radoboj je 22. ožujka u športskoj dvorani organizirao 
prvu memorijalnu reviju pasa posvećenu velikom ljubitelju i uzgajivaču 
pasa te internacionalnom kinološkom sucu, pokojnom Miroslavu Ca- 
peku iz Krapine. Osim domaćih vlasnika pasa, sudjelovali su i vlasnici iz 
Zagreba, Siska i drugih mjesta. Najljepšim psom, prema ocjeni dr. Tome 
Pavića, suca Hrvatskog kinološkog saveza, ponijela je rotvajlerica Bea, 
vlasnika Cvjetka Fruka. Bea se pred sucem pokazala u najboljem svjetlu, 
od kretanja do općeg izgleda. Drugo mjesto pripalo je Atosu — bern- 
skom planinskom psu čiji je vlasnik Davorin Istenić iz Luga Zabočkog. 
Ovčar Aro treći je po ocjeni suca, a njegov vlasnik je Nenad Levar iz 
Krapine. U kategoriji malih pasa nagrađen je mops čiji je vlasnik Niko 
Spevec. Prijelazne pehare vlasnicima je uručila sestra Miroslava Capeka 
Ružica Capek. U suradnji s policijom demonstriran je napad i obrana 
radnih pasa - belgijskih ovčara. 

Kinološki klub u Radoboju ubraja se među najbolje klubove u Hrvat- 
skoj. Naime, Cvjetku Fruku, predsjedniku Kinološkog kluba, nedavno 
je stiglo veliko priznanje —veliki pehar budući da je njegova Arantea 
nagrađena naslovom međunarodnog šampiona za 2008.godinu. 


€ 10 škola 


NATJECANJA IZ MATEMATIKE U OŠ SIDE KOŠUTIĆ 
RADOBOJ 


našoj školi 25. siječnja 2008. održano je općinsko natjecanje iz 

matematike na kojem su sudjelovali slijedeći učenici: 
5. razred: Mirjana Pohižek, Marin Cerovečki, Ana-Marija Kiseljak, 
Ivan Macan, Marko Novački, Marija Poljak, 
6. razred: Rudolf Lovrenčić,Mario Vuzem, Nikola Novački, Matija 
Herak i Borna Hodak-Kamenečki 
7. razred: Iva Siget, a pod vodstvom svojih učiteljica matematike 
Tanje Dunaj i Dragice Salković. 
Prema postignutim rezultatima na županijsko natjecanje pozvane su 
učenice Iva Siget i Mirjana Pohižek. 
Županijsko natjecanje održano je 7. ožujka 2008. u OŠ August 
Cesarec u Krapini,a naše su predstavnice postigle slijedeće 
rezultate: 
Iva Siget -2. mjesto 
Mirjana Pohižek-12. mjesto. 
Učenica 7. razreda Iva Siget će vjerojatno, prema postignutom 
rezultatu, biti pozvana na Državno natjecanje iz matematike koje će 
se održati u Primoštenu od 6. do 9. travnja 2008. 
Na taj način nastavit će se tradicija sudjelovanja naših učenika na 
najvišoj razini natjecanja. 
Naime,našaučenica Antonija Novačkidvijejegodineuzastopno,2006. 
i 2007. bila sudionica Državnog natjecanja iz matematike. Prošle je 
školske godine bila i jedina predstavnica naše županije u kategoriji 
osnovnoškolaca.S tog je natjecanja došla kao 10. matematičarka 
Hrvatske. 


SPORT | ZDRAVLJE 
OVISNOST: PUŠENJE II. DIO . 
SNAŽNIJI OD OVISNOTI - ZDRAVIJI I JAČI 


Znanstvena istraživanja u području sociologije dokazala su 
da su pušači skloni uzimanju sredstava ovisnosti, a u životnim 
situacijama se rizičnije ponašaju. S konzumiranjem cigareta se 
počinje puno prije nego što to roditelji zapaze i prepoznaju. 
Rizik početka pušenja se povećava puši li se u užoj okolini 
učenika (roditelji, prijatelji) Učenici koji puše postižu u pro- 
sjeku zamjetno skromnije rezultate u učenju i češće pokazuju 
poremećaje ponašanja, napuštanje škole ili se upuštaju u deli- 
kvenciju, a kasnije u kriminal... Žene koje puše u trudnoći ra- 
đaju slabije razvijene bebe manje porođajne visine i težine, pa 
su zbog toga ta djeca osjetljivija i češće obolijevaju od različitih 
infekcija. Za takve trudnice povećan je rizik spontanog poba- 
čaja, te umiranje beba za vrijeme porođaja. Žene koje uzimaju 
oralne kontraceptive (sredstva protiv začeća), redovno puše ci- 
garete, imaju 10 puta veći rizik obolijevanja od bolesti srca i 
cirkularnog sustava nego žene koje ne konzumiraju cigarete. 

Pasivnim se pušenjem (ako nepušač boravi u zadimljenoj pro- 

Tako se u gornjoj četvrtini najboljih našlo ime naše škole,a među 
mnogo zvučnijim imenima velikih škola iz velikih gradova Zagreba, 
Splita, Osijeka,... 
Učenici koji pristupaju natjecanjima i postižu tako visoke rezultate 
najčešće su u svom razrednom okruženju najuspješniji i visokih 
su sposobnosti,ali su to i učenici koji sa svojim mentorima ulažu 
ogroman rad i odricanja tijekom nekoliko mjeseci priprema za 
natjecanje. 
Stoga i škola i lokalna zajednica treba prepoznati naše talente i 
ulagati u njih,a sve za dobrobit naše škole i našeg mjesta u kojem 
živimo i radimo, za napredak našeg Radoboja. 

Učiteljica: Dragica Šalković 


ŽUPANIJSKO NATJECANJE IZ KEMIJE 


Da su Zagorci oduvijek bili dobri kemičari dokazali 
su i naši učenici 8. b razreda, Karolina Novački i Luka 
Lovrenčić, koji su 19.03.2008. na županijskom natjecanju 
iz kemije održanom u osnovnoj školi Sveti Križ Začretje 
osvojili 2.i3. mjesto. Ovim uspjehom pokazali su kako se 
marljivosti upornost ipak isplate. Želimo im puno uspjeha 
i sreće u daljnjem školovanju, a tko zna možda se među 
njima krije i neki budući Vladimir Prelog ili Lavoslav 
Ružička (dobitnici Nobelove nagrade iz kemije). 


storiji) znatno povećava rizik obolijevanja od pušačkih bolesti. 
Zbog toga nije etično pušiti u prostoriji u kojoj rade i borave 
nepušači. Djeca mlađe dobi koja su izložena cigaretnom dimu 
češće trebaju bolničko liječenje zbog neke bolesti respiratornog 
sustava u usporedbi s djecom koja nisu izložena cigaretnom 
dimu. Cigaretni dim je vrlo česti zagađivač zatvorenih pro- 
stora. U dimu cigarete nalazi se više od 50 kancerogenih tvari, 
određene količine toksina arsena i cijanida. Ugljični monoksid 
koji se oslobađa iz cigaretnog dima troši kisik. Ogromne povr- 
šine izgorjele u požarima zbog bačenih opušaka, trebale bi biti 
smjernice za ekološki osviještene osobe da se odreknu pušenja. 
Pušenje na različite načine uzrokuje nemjerljivo velike štete: 
saniranje štete nastalih zbog požara, liječenje nepotrebno obo- 
ljelih pušača i pasivnih pušača. 
Nikotin je legalna droga koja izaziva snažnu ovisnost, pa i oso- 
be kojima prijeti smrtna opasnost od neke bolesti ne mogu i 
nisu u stanju obuzdati tu naviku. Svi vi koji još za sada bez 
zdravstvenih teškoća i ne pomišljaju na prestanak pušenja, vo- 
deći se za tim da vam pušenje ne škodi, sjetiti se, da će svi 
pušači prekinuti s pušenjem. Neki prije, a svi nakon smrti. 
Gordan Poslončec, prof.kin. 

VODORAVNO: 1.Najmlađi rudar u povjesti Radobojskog rudarstva(pomoč knjiga Radoboj str.36),14.Staza,17.Biljni fosil pronađen u Radoboju,19. 
Pjevač Ivo,20.Japanski pilot samoubojica,21. .. caruje,snaga klade valja,22.Pjevačica Kindl,24.Praživotinja, 26.Plaha divlja životinja,28.Postati star,31. 
Pješačka staza,34.Ne ići (Zag.),35.Sjevero Atlanski vojno politički savez 37.Kiseliti,39.Čovjek iz Vrsara,42.Komotno,44.Jednako,45.Atletski klub iz 
Splita,47. Primjer(kraće),48.Prostorija u kući,50.Pleh,52.Nota solmizacije,53.Trpi,žaluje,54.upiši GLNU, 56.Lantan,57.Mjerna točka,58.Šivati oklop, 
61.Gletar,63.Muško ime Leon,64. Radio Rijeka,65.Prvo i dvadesetdeveto slovo abecede,66.Država u Južnoj Americi,69. Dražen Petrović,70.Britanski pisac 
naučne fantastike,73.Doziv vokativ,74.Aždaje,75. Muško ime,76.Čija je ljubavna strelica,78.upiši ANJ,79.Danijel od milja,80.Proglašavati,81. Aluminij. 
OKOMITO:1.Glagolsko vrijeme,2.upiši UKO,3.Boljša polovica Arsena Dediča,4.Prati lice,5.Sitni novac,6.Dvadesetšesto i devetnaesto slovo abecede ,7. 
Fora,zamka,8.Adamova partnerica,9.Stanovnik glavnog grada Italije,10.Mi ,Vi,....11.Padež(oj),12.Žensko ime, 13.Gaj Julije....., 14.Rijeka u Italiji,15. Napraviti 
zube u nečemu, 16. Sadržaj,18.Drvena obloga,23.Pračovjek,25Etilni alcohol,27.Radio Relejna Centrala,29.Selenij,30.Promjenjiva vrsta riječi koja se dodaje 
Imenici ili Zamjenici,32.Oprati,33. Relejno Uklopni Ormar,36.Oponašanje zvukova iz prirode, 

38.Tuberkuloza,40.upiši SSA,41.Vrsta padobrana,43.Glavni grad Norveške,46.Zamjenica sebe ili...,49.Pokazna zamjenica njima,51.Dan koji se slavi u 
Makedoniji,53.Mjesto kod Novog Marofa,54.Izrađen od graba,55. ....budem hkljeticu,57.Tvrdi papir,58.Koprivnica,59. Trener Lončarević,60.Ovo,62.Exit,67. 
upiši RKRA,68.....svi će sokolovi zate život dati,71Grčko slovo,72.Marka Citroenovog auta,74.Obala,77.Oliver Twist 


(RJEŠENJ IZ PROŠLOG BROJA: 
VODORAVNO. 1.Prevarant,9.ls,11.Radoboj,12.Lasi,14.Enolog,15.Labud,16.Sk,17.Osa,18Vod,R,K,20.Ema,21.Tko,23. Tam,24.Uuš,25.Ora,26.Spu,27.Ti,28. 
At,29.Rnk,31 .Inozemci,37.Oksidacija,Ć,39.Jo,40.Sašivati,41 .Svat,43.Tito,44.V€, 
45.Kit,O,O,49.Vuk,51.Gg,52.Oganj,54.Sol,55.Adio,57.Ura,58.Avar,60.Mjs,61.Azer,63.Pan,64.Apel,66.Oni,67.Ami,68.Rik,69.Im,OKOMITO:1.Presveto 
Trojstvo,2.Ranko Marinković, 3.Edo,4.Vol,5.Ab0,6.R0g,7.Aj,N,8.Tla,9.Isus,10.Sida Košutić, 13.Abortus,L,19.Dama,22.Kupac,30.KS,31.Ida,32.Naš,33.Oci,34. 
Ziv,35.Eja,36.Mat,38.Istok,l,42.At,46.lvo,47. 
Tuga,48.Oglasnik,50.Kada,51.Gorjani,53.Njiva,54.Sumpor,56.0aza,59.Repa,62.Remi,65.Lim) 

Pripremio: Janko Ranogajec 


NK RADOBOJ 

Nakon odigrani 17. kola u I ŽNL Krapinsko zagorske županije NK Radoboj zauzima 7 mjesto na ljestvici sa osvojenim 21 bodom. 
INKOP 17 12 3 2 48 19 39 
GAJ 17 13 0 4 43 19 39 
MATIJA GUBEC 17 12 2 3 27 13 38 
RUDAR DUBRAVA 17 8 4 5 37 | 27 | 28 
RUDAR MIHOVLJAN 17 7 4 6 24.21 25 
ZAGOREC VT 17 7 2 8 27, 24 , 23 
RADOBOJ 17 5 6 6 29 |, 24,21 
IVANCICA 17 5 6 6 20, 27,21 
STUBICA 17 6 3 8 23 32 | 21 
PREGRADA 17 6 2 9 23 29 , 20 
JEDINSTVO 17 5 3 9 28 36 18 
STRAZA 17 5 1 11 22 | 28 16 
OSTRC 17 4 4 9 14 30 16 
OROSLAVJE 17 2 4 11 13 48 10 


JUNORI NK RADOBOJ nakon 14. kola na tablici se nalaze na PRVOM mjestu sa osvojenih 30 bodova, tri više od drugoplasiranog NK 
Oroslavja iz Oroslavja. PIONIRI NK RADOBOJ pod vodstvom trenera Borisa Švaljek nakon 14. kola na tablici zauzimaju 7 mjesto sa 
osvojenim 21 bodom, MLAĐI PIONIRI NK RADOBOJ nakon odigranih 12. kola zauzimaju 2 mjesto sa osvojenih 26 bodova 5 manje 
od prvoplasiranog NK Zagorec iz Krapine. VETERANI NK RADOBOJ nakon 13. kola su 8 na ljestvici sa 17 osvojenih bodova. 


Horvat Ivan 


SNIJEG I SUNCE 
Nie tijekom mjeseca ožujka bilo je i na našem 
području vrlo promjenljivo. Zahvaljujući Udruzi 
vinogradara i vinara «Radobojski pajdaš» koja je prije 
dvije godine nabavila meteorološku postaju imamo 
mogućnost pratiti vremenske prilike u Radoboju gotovo 
iz sata u sat. Uz pretpostavku da će vas zanimati koje 
temperature zraka i količine oborina bilježi ova postaja 
objavljivat ćemo najosnovnije podatke iz proteklog 
mjeseca. 
Tako je u mjesecu ožujku najniža temperatura u 
Radoboju zabilježena 19. ožujka od 4 do 8 sati ujutro i to 
-2" C. Najviša je temperatura zabilježena 31. ožujka u 16 
sati, + 18,8" C. Valja napomenuti da su ove temperature 
mjerene u zatvorenoj kućici na visini 2 metra od zemlje. 
Najviša temperatura na otvorenom zabilježena je 31. 
ožujka u 12 sati , + 28" C. 
Mjesec ožujak ove godine bio je i dosta kišovit. Uz 
nekoliko snježnih dana ukupno je palo 125 litara kiše 
na četvorni metar. Najkišovitiji dan bila je nedjelja 23. 
ožujka kad je palo 25 litara kiše.(vir) 


PROHUJALA VREMENA NA 


ČIJI SU GROBOVI ? 


a području današnje općine Radoboj od davnina su obitavali 

ljudi. Kojim su plemenima , skupinama ili narodima pripadali 
nije zabilježeno. No iza njih ostali su materijalni dokazi. Tako smo 
već pisali o gradnji cesta za vrijeme Rimskog carstva, a danas ćemo 
se usredotočiti na grobnice nepoznatih pokojnika. Istražujući ovo 
naše područje nekoliko je svjetski poznatih znanstvenika pronašlo u 
radobojskom kraju grobnice. Iz njih su odnijeli pronađene predmete, 
ali nitko barem do danas nije utvrdio tko su pokojnici i u koje su 
vrijeme ukopani. U «Viestniku Hrvatskog arkeološkog društva 
Zagreb» 1879. godine piše da su na brijegu Podoštinje» iznad 
Radoboja ( danas to mjesto mještani nazivaju Podostenje) pronađeni 
prethistorijski humci. Prvi ih je opazio 1850. godine geolog Morlot, 
koji navodi da ih je «jedanaest na broju». Navodi se da su u tim 
humcima našli pepela, kostiju, crijepovlja i komad željeza. 
Godine 1860. Emanuel von Graffenried nastavlja iskapanje i 
razvaljuje sve humke. Odnosi više posuda i žara te jednu kremenjaču. 
Poslije njega traganje je prema pisanim dokumentima nastavio 


ha 


teć N 

ČUDESNA IGRA PRIRODE 


INES neuobičajeno lijepe i tople veljače, vrijeme 
u ožujku poigralo se čudima prirode. Vegetacija 
ranih sorata voćaka i cvijeća pomiješala se sa pravom 
zimskom idilom. Pa tako dok nas je sjedne strane 
mazilo proljeće, s druge strane djeci su pružene zimske 
radosti. Jedno je sigurno, globalno zatopljenje nosi 
svoje,a čudi i promjenljivosti vremena štete. 

Dragutin Gerić 
ser REZ 


ka 


Uskrsni ponedjeljak Snimio : Krunoslav Gerić 


RADOBOJSKOM PODRUČJU 


do 1879. godine. On je pronašao dijelove posuđa i kosti što je sve 
predao ondašnjem Zemaljskom muzeju u Zagrebu. On je u potoku 
kraj mlina u Radoboju pronašao i kamenu sjekiru. Zabilježeno je i 
da je neki seljak pod RADOBOJSKOM GOROM prilikom oranja 
pronašao zlatni novac, kovan po liku Aleksandra Velikog. Navodno 
je taj novac otkupio krapinski župnik Janko Bedenko, poznati ilirski 
prosvjetitelj, i predao ga Ljudevitu Gaju kako bi ga ovaj odnio u 
Zemaljski muzej u Zagrebu. 

Stariji mještani Radoboja još se uvijek sjećaju pričanja rudara u 
ugljenokopu koji su nevoljko noću išli na rad u blizinu «Turskog 
groblja» kako su ga oni zvali. U novije vrijeme posebno nakon 
ponovnog konstituiranja Općine bilo je pokušaja da se zainteresiraju 
nadležne institucije za daljnja istraživanja, ali do danas nije bilo 
pozitivnog odgovora. Šteta,jerbi sevjerojatno današnjim znanstvenim 
saznanjima mnogo toga moglo točnije utvrditi i obogatiti povijesna 
zbivanja na ovim prostorima. Ostaje tako samo dobro upućenom 
mještaninu Radoboja ili slučajnom planinaru da prilikom odlaska 
u šumu «Podostenje» razgledaju još uvijek dobro vidljive okrugle 
humke s ulegnućima u sredini koja su vjerojatno ostala nakon brojnih 
iskapanja prije više od stotinu godina. (vir) 


